Skruzdėliukas ir Vapsva: Kvantomanija
Skruzdėliukas ir Vapsva: Kvantomanija (angl. Ant-Man and the Wasp: Quantumania) – 2023 m. JAV mokslinės fantastikos filmas, sukurtas pagal „Marvel“ komiksų personažus Skruzdėliuką ir Vapsvą. Filmą režisavo Peyton Reed. Jame vaidina Paul Rudd, Evangeline Lilly, Michael Douglas, Michelle Pfeiffer, Kathryn Newton, Jonathan Majors, David Dastmalchian ir Randall Park. Tai yra filmo „Skruzdėliukas ir Vapsva“ (2018 m.) tęsinys ir 31-asis „Marvel Cinematic Universe“ (MCU) filmas. Jame Skruzdėliukas ir Vapsva kartu su šeima tyrinėja kvantinę sferą ir susiduria su piktadariu Kangu. Filmą visame pasaulyje išleido 2023 m. vasario 17 d. kaip pirmąjį MCU penktojo etapo filmą. Jis sulaukė nevienareikšmiškų kritikų vertinimų.